Κωνσταντίνος Μηλιώτης Κομνηνός

Ο Κωνσταντίνος Μηλιώτης Κομνηνός (1874 - 1941) ήταν Έλληνας αξιωματικός του στρατού.

 Βιογραφικά στοιχεία 

Γεννήθηκε στην Ερμούπολη. Ακολούθησε στρατιωτική σταδιοδρομία ως αξιωματικός του πεζικού. Έλαβε μέρος στον ελληνοτουρκικό πόλεμο του 1897 με τον βαθμό του Iλάρχου, στους Βαλκανικούς Πολέμους ως διοικητής της 6ης Μεραρχίας καθώς και διοικητής της στρατιάς κατοχής Μικράς Ασίας (1919 - 1920).

Συμμετείχε στο κίνημα της Εθνικής Άμυνας, διορίστηκε δε υπουργός στρατιωτικώνκυβέρνηση Εθνικής Άμυνας, από την ιστοσελίδα της Γενικής Γραμματείας Κυβερνήσεως στην κυβέρνηση που σχηματίστηκε από τον Ελευθέριο Βενιζέλο. Διετέλεσε υπασπιστήςΕγκυκλοπαίδεια Πάπυρος Λαρούς Μπριτάννικα, εκδοτικός Οργανισμός Πάπυρος, λήμμα: Μηλιώτης Κομνηνός Κωνσταντίνος του διαδόχου Κωνσταντίνου καθώς και του Βασιλιά Γεωργίου Α΄. Αποστρατεύθηκε με τον βαθμό του Αντιστρατήγου. Είχε τιμηθεί με τον Ανώτατο Ταξιάρχη Τάγματος του Σωτήρος.

Το 1941 όταν οι Γερμανοί προχώρησαν στο κλείσιμο της Αθηναϊκής Λέσχης χτύπησεΑπόστρατος, κοινωνία & πολιτική από το μεσοπόλεμο στη μεταπολίτευση, διπλωματική εργασία Γιώργου Σακαγιάννη, σελ. 39 έναν εκ των Γερμανών στρατιωτών με το μαστίγιό του φωνάζοντας έξω από τον τόπο μας δολοφόνοι με αποτέλεσμα να εκτελεστεί αμέσως.

 Αθλητική δραστηριότητα 

Υπήρξε αθλητής ξιφομαχίας και μέλος της Αθηναϊκής Λέσχης από το 1896, της οποίας διετέλεσε και αντιπρόεδρος. Συμμετείχε στους Ολυμπιακούς Αγώνες του 1896, κατατάχθηκε όμως τρίτος στον β΄ προκριματικό όμιλο. Υπήρξε μέλοςΒιογραφικό Μηλιώτη - Κομνηνού, από την ιστοσελίδα του ΣΕΓΑΣ (1901 - 1916) της Επιτροπής Ολυμπιακών Αγώνων (ΕΟΑ), μέλος της ελλανοδίκου επιτροπής των Πανελλήνιων Πρωταθλημάτων στίβου Ανδρών του 1904 και του 1905 καθώς και μέλος της διοργανωτικής επιτροπής του Θερινών Ολυμπιακών Αγώνων του 1906.

 Παραπομπές 

Κατηγορία:Ξιφομάχοι στους Θερινούς Ολυμπιακούς Αγώνες 1896
Κατηγορία:Έλληνες αξιωματικοί του πεζικού
Κατηγορία:Ανώτερος Ταξιάρχης του Τάγματος του Σωτήρος